**Projektu iesniegumu vērtēšanas kritēriji**

|  |  |
| --- | --- |
| Darbības programmas nosaukums | Izaugsme un nodarbinātība |
| Prioritārā virziena numurs un nosaukums | 7. Nodarbinātība un darbaspēka mobilitāte |
| Specifiskā atbalsta mērķa numurs un nosaukums | 7.1.2. Izveidot darba tirgus apsteidzošo pārkārtojumu sistēmu, nodrošinot tās sasaisti ar Nodarbinātības barometru |
| Pasākuma numurs un nosaukums | 7.1.2.2. Darba tirgus apsteidzošo pārkārtojumu sistēmas ieviešana |
| Projektu iesniegumu atlases veids | Ierobežota projekta iesnieguma atlase |
| Atbildīgā iestāde | Labklājības ministrija |

|  |  |  |
| --- | --- | --- |
| **1. VIENOTIE KRITĒRIJI** | | **Kritērija ietekme uz lēmuma pieņemšanu**  (P,) |
|
| 1.1. | Projekta iesniedzējs atbilst MK noteikumos par specifiskā atbalsta mērķa pasākuma īstenošanu projekta iesniedzējam izvirzītajām prasībām. | P |
| 1.2. | Projekta iesnieguma veidlapa ir sagatavota datorrakstā. | P |
| 1.3. | Projekta iesniedzējam ir pietiekama administrēšanas, īstenošanas un finanšu kapacitāte projekta īstenošanai. | P |
| 1.4. | Projekta iesniedzējam un sadarbības partneriem Latvijas Republikā projekta iesnieguma iesniegšanas dienā nav nodokļu parādi, tajā skaitā valsts sociālās apdrošināšanas obligāto iemaksu parādi, kas kopsummā pārsniedz 150 *euro.* | P |
| 1.5. | Projekta iesnieguma oriģinālam ir dokumenta juridiskais spēks:  1.5.1. tas ir noformēts atbilstoši elektronisko dokumentu apriti regulējošo normatīvo aktu prasībām (attiecināms, ja projekta iesniegums ir iesniegts elektroniska dokumenta formā), t.sk. projekta iesniegums ir parakstīts ar drošu elektronisku parakstu atbilstoši normatīvajiem aktiem par elektronisko dokumentu noformēšanu, pievienojot pilnvarojumu (ja nepieciešams);  1.5.2. tas ir noformēts atbilstoši normatīvajiem aktiem, kas nosaka dokumentu izstrādāšanas un noformēšanas prasības (attiecināms, ja projekta iesniegums ir iesniegts papīra formā), t.sk. projekta iesniedzēja apliecinājumu parakstījis projekta iesniedzējs vai tā pilnvarota persona, projekta iesniegumam ir pievienots attiecīgs pilnvarojums;  1.5.3. tas ir iesniegts Kohēzijas politikas fondu vadības informācijas sistēmā 2014.-2020.gadam (ja attiecināms). | P |
| 1.6. | Projekta iesnieguma veidlapa:  1.6.1. ir pilnībā aizpildīta latviešu valodā atbilstoši Ministru kabineta noteikumos par Eiropas Savienības fondu ieviešanas vadību noteiktajām prasībām;  1.6.2. tai ir pievienoti visi projektu iesniegumu atlases nolikumā noteiktie iesniedzamie dokumenti un tie ir sagatavoti latviešu valodā vai tiem ir pievienots apliecināts tulkojums latviešu valodā. | P |
| 1.7. | Projekta iesnieguma finanšu dati ir norādīti *euro.* | P |
| 1.8. | Projekta iesnieguma finanšu aprēķins ir izstrādāts aritmētiski precīzi un atbilstoši projekta iesnieguma veidlapas prasībām. | P |
| 1.9. | Projekta iesniegumā paredzētais ES fonda finansējuma apmērs atbilst MK noteikumos par specifiskā atbalsta mērķa pasākuma īstenošanu noteiktajam ES fonda finansējuma apmēram. | P |
| 1.10. | Projekta iesniegumā norādītā ES fondu atbalsta intensitāte nepārsniedz MK noteikumos par specifiskā atbalsta mērķa pasākuma īstenošanu noteikto ES fonda maksimālo atbalsta intensitāti. | P |
| 1.11. | Projekta iesniegumā iekļautās kopējās izmaksas (kopējās projekta attiecināmās izmaksas un kopējās projekta izmaksas), plānotās atbalstāmās darbības un izmaksu pozīcijas atbilst MK noteikumos par specifiskā atbalsta mērķa pasākuma īstenošanu noteiktajām, t.sk. nepārsniedz noteikto izmaksu pozīciju apjomus un:  1.11.1. ir saistītas ar projekta īstenošanu;  1.11.2. ir nepieciešamas projekta īstenošanai (projektā norādīto darbību īstenošanai, mērķa grupas vajadzību nodrošināšanai, definētās problēmas risināšanai);  1.11.3. nodrošina projektā izvirzītā mērķa un rādītāju sasniegšanu. | P |
| 1.12. | Projekta īstenošanas termiņi atbilst MK noteikumos par specifiskā atbalsta mērķa pasākuma īstenošanu noteiktajam projekta īstenošanas periodam. | P |
| 1.13. | Projekta mērķis atbilst MK noteikumos par specifiskā atbalsta mērķa pasākuma īstenošanu noteiktajam mērķim. | P |
| 1.14. | Projekta iesniegumā plānotie sagaidāmie rezultāti un uzraudzības rādītāji:  1.14.1. ir precīzi definēti;  1.14.2.ir pamatoti;  1.14.3. ir izmērāmi;  1.14.4.sekmē MK noteikumos par specifiskā atbalsta mērķa pasākuma īstenošanu noteikto rādītāju sasniegšanu. | P |
| 1.15. | Projekta iesniegumā plānotās projekta darbības:  1.15.1. atbilst MK noteikumos par specifiskā atbalsta mērķa pasākuma īstenošanu noteiktajam un paredz saikni ar attiecīgajām atbalstāmajām darbībām;  1.15.2. ir precīzi definētas un pamatotas, un tās risina projektā definētās problēmas. | P |
| 1.16. | Projekta iesniegumā plānotie publicitātes un informācijas izplatīšanas pasākumi atbilst Vispārējās regulas[[1]](#footnote-1) nosacījumiem, Ministru kabineta noteikumos “Kārtība, kādā Eiropas Savienības struktūrfondu un Kohēzijas fonda ieviešanā 2014.-2020. gada plānošanas periodā nodrošināma komunikācijas un vizuālās identitātes prasību ievērošana”[[2]](#footnote-2) noteiktajam. | P |
| 1.17. | Projekta iesniegumā ir:  1.17.1. identificēti, aprakstīti un izvērtēti projekta riski;  1.17.2. novērtēta to ietekme un iestāšanās varbūtība;  1.17.3. noteikti riskus mazinošie pasākumi. | P |
| 1.18. | Projekta iesniegumā norādītā mērķa grupa atbilst MK noteikumos par specifiskā atbalsta mērķa pasākuma īstenošanu noteiktajam. | P |
| 1.19. | Projekta sadarbības partneris atbilst MK noteikumos par specifiskā atbalsta mērķa pasākuma īstenošanu noteiktajām prasībām. | P |
| 1.20. | Projekta iesniegumā ir definētas projekta sadarbības partnera plānotās darbības projekta ietvaros un tās atbilst MK noteikumos par specifiskā atbalsta mērķa pasākuma īstenošanu noteiktajām atbalstāmajām darbībām. | P |
| **2. SPECIFISKIE ATBILSTĪBAS KRITĒRIJI** | | **Kritērija ietekme uz lēmuma pieņemšanu**  (P,) |
|
| 2.1. | Projekta iesniegumā ir aprakstīta atbalsta pasākumu plānotā sinerģija un papildināmība ar citiem darbības programmas “Izaugsme un nodarbinātība” specifiskajiem atbalsta mērķiem (pasākumiem). | P |

|  |  |  |  |  |
| --- | --- | --- | --- | --- |
| **3. KVALITĀTES KRITĒRIJI** | | **Apakškritēriji/Punktu skaits** | **Maksimālais iegūstamais punktu skaits un punktu piešķiršanas kārtība** | **Minimālais nepieciešamais punktu skaits** |
| 3.1. | Projekta iesniegumā ir aprakstīti plānotie Darba tirgus apsteidzošo pārkārtojumu sistēmas IT atbalsta tehniskā risinājuma elementi. | 3.1.1. projekta iesniegumā ir aprakstīts, ka Darba tirgus apsteidzošo pārkārtojumu sistēmas IT atbalsta tehniskais risinājums ietvers darba tirgus īstermiņa, vidēja un ilgtermiņa prognozes (t.sk. darba tirgus piedāvājumu) tautsaimniecības nozaru, profesiju un izglītības griezumā (sabiedrībai regulāri pieejama informācija par darba tirgus attīstības tendencēm) – 2; | 6S | 4 |
| 3.1.2. projekta iesniegumā ir aprakstīts, ka Darba tirgus apsteidzošo pārkārtojumu sistēmas IT atbalsta tehniskais risinājums ietvers informāciju par izglītības iespējām (programmu un izglītības iestāžu saraksti, informāciju par izglītības programmu efektivitāti (dalībnieku apmierinātību un absolventu situāciju darba tirgū) – 2; |
| 3.1.3. projekta iesniegumā ir aprakstīts, ka Darba tirgus apsteidzošo pārkārtojumu sistēmas IT atbalsta tehniskais risinājums ietvers sasaisti ar Nodarbinātības valsts aģentūras karjeras pakalpojumiem e-vidē (profesionālās orientācijas un karjeras testi) – 2; |
| 3.1.4. projekta iesniegumā nav aprakstīti plānotie Darba tirgus apsteidzošo pārkārtojumu sistēmas IT atbalsta tehniskā risinājuma elementi – 0. |
| 3.2. | Projekta iesniegumā paredzēts nodrošināt projekta darbību un rezultātu labu pārvaldību. | 3.2.1. projekta iesniegumā paredzēts mehānisms projekta ietvaros izstrādātā pētījuma, tehnisko specifikāciju Darba tirgus apsteidzošo pārkārtojumu sistēmas IT atbalsta tehniskā risinājuma izveidei un darba tirgus īstermiņa prognozēšanas metodoloģijas pilnveidei nodevumu satura un kvalitātes kontroles nodrošināšanai – 2; | 6S | 5 |
| 3.2.2. projekta iesniegumā paredzēts mehānisms projekta ietvaros izstrādātā pētījuma rezultātu pieejamības nodrošināšanai un publiskai izplatīšanai – 1; |
| 3.2.3. projekta iesniegumā paredzēts mehānisms nodarbinātības politikas veidošanā un īstenošanā iesaistīto institūciju pārstāvju informēšanai un izglītošanai, lai sekmētu pamatotu un tautsaimniecības vajadzībām atbilstošu lēmumu pieņemšanu rīcībpolitikas izstrādei un ieviešanai – 2; |
| 3.2.4. projekta iesniegumā ir aprakstīts plānotais Nodarbinātības valsts aģentūras un Ekonomikas ministrijas funkciju sadalījums un sadarbības mehānisms Darba tirgus apsteidzošo pārkārtojumu sistēmas satura kvalitātes nodrošināšanai – 1; |
| 3.2.5. projekta iesniegumā nav paredzēts nodrošināt labas pārvaldības principus attiecībā uz projekta darbībām un rezultātiem – 0. |
| 3.3. | Projekta iesniegumā paredzētās specifiskās darbības veicina horizontālā principa “Vienlīdzīgas iespējas” (dzimumu līdztiesība, invaliditāte, vecums, etniskā piederība) ievērošanu. | 3.3.1. Projekta iesniegumā paredzētās specifiskās darbības veicina dzimumu līdztiesību – 1; | 4S | Nav. |
| 3.3.2. projekta iesniegumā paredzētās specifiskās darbības veicina personu ar invaliditāti tiesību ievērošanu un iekļaušanu – 1; |
| 3.3.3. projekta iesniegumā paredzētās specifiskās darbības veicina nediskrimināciju vecuma dēļ – 1; |
| 3.3.4. projekta iesniegumā paredzētās specifiskās darbības veicina nediskrimināciju etniskās piederības dēļ – 1; |
| 3.3.5. projekta iesniegumā nav paredzētas specifiskas darbības, kas veicina dzimumu līdztiesību, personu ar invaliditāti tiesību ievērošanu un iekļaušanu, nediskrimināciju vecuma un etniskās piederības dēļ – 0. |
| 3.4 | Projekta iesniegumā paredzētas darbības, kas veicina horizontālā principa “Ilgtspējīga attīstība” (zaļā publiskā iepirkuma piemērošana) ievērošanu. | 3.4.1. Piesaistot pakalpojumu sniedzējus, ir plānots piemērot zaļo publisko iepirkumu – 1; | 1V | Nav. |
| 3.4.2. piesaistot pakalpojumu sniedzējus, nav plānots piemērot zaļo publisko iepirkumu – 0. |

Piezīmes:

P – Precizējamais kritērijs, kritērija neatbilstības gadījumā sadarbības iestāde pieņem lēmumu par projekta iesnieguma apstiprināšanu ar nosacījumu, ka projekta iesniedzējs nodrošina pilnīgu atbilstību kritērijam lēmumā noteiktajā laikā un kārtībā;

V – Piemēro vienu atbilstošo kritēriju;

S – Piemēro visus atbilstošos kritērijus (summējot tiem piemērojamo punktu skaitu)

1. Eiropas Parlamenta un Padomes 2013. gada 17. decembra Regula (ES) Nr. 1303/2013, ar ko paredz kopīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu, Eiropas Lauksaimniecības fondu lauku attīstībai un Eiropas Jūrlietu un zivsaimniecības fondu un vispārīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu un Eiropas Jūrlietu un zivsaimniecības fondu un atceļ Padomes Regulu (EK) Nr. 1083/2006. [↑](#footnote-ref-1)
2. Ministru kabineta 2015.gada 17.februāra noteikumi Nr.87 “Kārtība, kādā Eiropas Savienības struktūrfondu un kohēzijas fonda ieviešanā 2014.-2020.gada plānošanas periodā nodrošināma komunikācijas un vizuālās identitātes prasību ievērošana”. [↑](#footnote-ref-2)